El text central d'HTML - Imatges en HTML\n17. Imatges en HTML\nChristian Heilmann. 8 de juliol del 2008. Darrera modificació: 8 de març de 2017 (equip docent del grau de Multimèdia de la UOC). Publicat a: longdesc, alt, imatges, html, títol\nEn aquest apartat parlaré d'una de les coses que fan que el disseny del web sigui una cosa bonica: les imatges. Una vegada l'hàgiu llegit sabreu com afegir imatges als vostres documents web d'una manera accessible (per tal que la gent amb discapacitats visuals també pugui utilitzar la informació del vostre lloc) i com i quan utilitzar imatges en línia per a aportar informació o imatges de fons en el disseny de la pàgina.\nPodeu descarregar-vos els arxius d'exemple que es fan servir en aquest apartat des de l'arxiu "code.zip"; al llarg d'aquest apartat aniré fent referències a aquests arxius.\n17.1. Una imatge diu més que mil paraules, o no?\n17.2. Diferents tipus d'imatges al web: imatges de contingut i de fons\n17.3. L'element img i els seus atributs\n17.3.1. Oferir una alternativa de text amb l'atribut alt\n17.3.2. Afegir informació pertinent amb l'atribut title\n17.3.3. Visualització més ràpida de les imatges definint-ne les dimensions amb width i height\n17.4. Les imatges en línia\n17.5. Imatges de fons amb CSS\n17.5.1. Aplicació de fons amb el CSS\nResulta molt temptador utilitzar un munt d'imatges als llocs web. Les imatges són una manera molt bona de donar un aire concret a la pàgina i les il·lustracions resulten molt útils per a comunicar informació complexa d'una manera més fàcil a la gent que la visita.\nL'inconvenient de les imatges al web és que no tothom que navega les pot veure. Si reculem fins als dies que els navegadors van començar a acceptar les imatges, veurem que molts dels visitants tenien les imatges desactivades per així estalviar trànsit i poder navegar més ràpidament; les connexions eren normalment molt lentes i s'havien de pagar molts diners per cada minut que es passava en línia. Tot i que actualment les coses són molt diferents, encara no estem ni molt menys totalment fora de perill.\nLes persones que fan servir dispositius mòbils poden seguir tenint les imatges desactivades a causa de les reduïdes dimensions de les pantalles i del cost de la descàrrega de dades.\nEl vostre lloc web pot ser visitat per persones cegues o amb alguna discapacitat visual que els impedeixi veure correctament les imatges.\nTambé pot rebre visites de persones d'altres cultures que no entenguin les icones que hi heu utilitzat.\nEls motors de cerca només indexen text i (encara) no analitzen les imatges, la qual cosa significa que la informació emmagatzemada en imatges no es podrà trobar ni indexar.\nPer tant, és molt important escollir les imatges amb prudència i fer-les servir només quan sigui adequat. I encara és més important que us assegureu que oferiu sempre alguna alternativa per a aquelles persones que no puguin veure les vostres imatges. De moment, vegem les tecnologies que tenim disponibles per a afegir imatges a un document HTML.\nA l'apartat "Creació de múltiples pàgines amb menús de navegació" d'aquest mateix tutorial trobareu més informació sobre els problemes que generen les icones i les imatges mal utilitzades.\nHi ha dues maneres bàsiques d'afegir imatges a un document: imatges de contingut utilitzant l'element img i imatges de fons aplicades a elements utilitzant el CSS. L'ús de l'un o de l'altre dependrà de què vulgueu fer:\nSi la imatge és crucial per al contingut del document, com per exemple una fotografia de l'autor o un gràfic que presenta dades, l'hauríeu d'afegir com un element img amb el text alternatiu adequat.\nSi la imatge té només una finalitat estètica, hauríeu d'utilitzar les imatges de fons del CSS. La raó és que aquestes imatges no han de tenir cap text alternatiu (de què serviria "angle arrodonit de color verd que parpelleja" per a una persona cega?) i que hi ha moltes més opcions al CSS que a l'HTML per a treballar amb estils d'imatges.\nAmb l'element img és molt fàcil afegir una imatge a un document HTML.\nEl document inlineimageexample.html de l'arxiu zip mostra la fotografia balconyview.jpg en un navegador (sempre que tingueu la imatge a la mateixa carpeta que l'arxiu HTML.)\nArxiu font: "inlineimageexample.html"\nSi executeu aquest codi en un navegador veureu el que surt a la figura 1.\nFigura 1. La imatge tal com es veu en un navegador.\nLa imatge es veu bé, però és un codi HTML no vàlid perquè l'element img necessita un atribut alt. Aquest atribut conté el text que apareix si, per alguna raó, la imatge no està disponible. La imatge pot no estar disponible perquè no es pot trobar o carregar o perquè l'agent d'usuari (normalment un navegador) no accepta imatges. A més a més, les persones amb alguna discapacitat visual utilitzen tecnologies d'assistència que els llegeixen les pàgines web. Aquestes tecnologies llegeixen en veu alta el contingut de l'atribut alt dels elements img als usuaris. Per tant, és molt important escriure un bon text alternatiu per a descriure el contingut de la imatge i posar-lo dins l'atribut alt.\nAl web trobareu molts textos que parlen sobre les "etiquetes alt". Això és objectivament un error, ja que no hi ha cap etiqueta (o element) que tingui aquest nom, sinó que és un atribut de l'element img que és extremament important tant per a l'accessibilitat com per a l'optimització dels motors de cerca.\nPer tal que la imatge sigui comprensible per a tothom, cal que hi afegiu un text alternatiu adequat; en aquest cas, per exemple, "View from my balcony, showing a row of houses, trees and a castle" (vista des del meu balcó, des d'on es veu una filera de cases, arbres i un castell).\ntrees and a castle">\nArxiu font: "inlineimageexamplealt.html"\nL'atribut alt conté el text que apareixerà quan la imatge no estigui disponible. La informació de l'atribut alt no hauria d'aparèixer quan la imatge es carregui correctament; algunes versions antigues d'Internet Explorer ho fan malament i mostren aquest text com si fos un indicador de funció en posar el punter del ratolí sobre la imatge durant uns moments. Això és un error, ja que fa que molta gent utilitzi l'atribut alt per afegir informació addicional sobre la imatge. Si voleu afegir informació addicional heu d'utilitzar l'atribut title, que explicaré en el subapartat següent.\nLa majoria dels navegadors mostren el valor de l'atribut title d'un element img com si fos un indicador de funció en posar-hi el punter del ratolí a sobre (vegeu la figura 5.) Això pot ajudar el visitant a saber més coses sobre la imatge, però no us podeu refiar que tots els visitants tindran un ratolí.\nL'atribut title pot ser molt útil, però no és una manera segura d'oferir informació crucial. En canvi, sí que és una bona manera, per exemple, per a escriure les sensacions que provoca la imatge o el significat que té dins el context.\ntrees and a castle" title="What I see when I look out of my window; the castle was\none reason to move there.">\nArxiu font: "inlineimagewithtitle.html"\nSi carregueu aquest codi en el vostre navegador veureu el que hi ha a la figura 2.\nFigura 2. En molts navegadors, els atributs title apareixen com si fossin indicadors de funció.\nQuan l'agent d'usuari troba un element img en l'HTML, comença a carregar la imatge assenyalada per l'atribut src. Per defecte, aquest no sap quines són les dimensions de la imatge, per la qual cosa es limitarà a mostrar tot el text apilonat i desplaçarà la resta del document quan finalment es carreguin i apareguin les imatges. Això pot fer que la càrrega de la pàgina sigui més lenta i genera confusió entre les persones que visiten la pàgina. Per tal que això no ocorri, podeu indicar a l'agent d'usuari que assigni l'espai adequat a les imatges abans que aquestes es carreguin especificant-li les dimensions de la imatge amb els atributs width i height.\nArxiu font: "inlineimagewithdimensions.html"\nD'aquesta manera apareixerà un indicador de posició de la imatge fins que aquesta es carregui i ocupi el seu lloc, amb la qual cosa s'evitarà el desagradable desplaçament de la pàgina. Amb aquests atributs també es poden modificar les dimensions de la imatge (dividiu per dos els valors dels atributs de l'exemple anterior, deseu-lo i torneu a carregar la pàgina), però no és una bona idea perquè la qualitat d'aquesta modificació de les dimensions no és bona en tots els navegadors. Una cosa que està especialment desaconsellada és el fet de redimensionar les imatges per a convertir-les en miniatures, ja que la idea de les miniatures no és només tenir una imatge amb unes dimensions més petites, sinó també un arxiu que ocupi menys. No hi ha ningú que vulgui carregar una fotografia de 300 KB per acabar tenint una imatge petita que podria ser de només 5 KB.\nHi ha molts atributs que podeu utilitzar per a les imatges, però la majoria estan desaprovats perquè defineixen la maquetació i l'alineació de la imatge. Si l'objectiu és aquest no s'ha de fer servir l'HTML, sinó el CSS, que es va inventar precisament per a això. Aquí només direm que és important recordar que les imatges són, per defecte, elements en línia. Això significa que poden aparèixer entre paraules dins el text sense crear línies noves. Això és molt útil per a afegir icones petites dins el text, però pot ser molt molest quan intenteu crear maquetacions utilitzant imatges i text. Amb el CSS podreu fer que les imatges no quedin en línia per defecte i fer que apareguin com si fossin elements de bloc (elements que apareixen en una línia nova en afegir-los a un document).\nUna cosa que és ben clara és que el disseny de webs va esdevenir molt més divertit quan els navegadors van començar a acceptar el CSS. En lloc de manipular l'HTML utilitzant cel·les de taules per definir la posició dels diferents components de la pàgina, espais no separables ( ) per mantenir l'espaiat i GIF separadors (imatges GIF transparents d'1x1 píxels redimensionades per a crear marges), ara podem utilitzar la separació, els marges, les dimensions i el posicionament en el CSS i deixar que l'HTML es dediqui exclusivament a definir l'estructura del contingut.\nAmb el CSS també podeu utilitzar les imatges de fons d'una manera molt versàtil; podeu posar-les darrere del text o al voltant d'aquest de la manera que desitgeu, i també podeu repetir les imatges utilitzant patrons regulars per a crear fons. Aquí només parlaré molt breument de las imatges del CSS, perquè en un altre apartat ja parlarem amb molt més detall de les imatges de fons del CSS.\nL'ús del CSS per a aplicar imatges com a fons és molt senzill. Abans de mirar el codi CSS següent, carregueu l'arxiu d'exemple "imagesandcss.html" al vostre navegador, o bé consulteu la figura 4 per a fer-vos una idea de tot el que es pot fer amb les imatges de fons del CSS.\nEls diferents quadres són en realitat elements de títol amb l'estil h2 amb una certa separació i vores aplicats amb el CSS per així tenir espai suficient per a mostrar la imatge de fons. Si comproveu l'arxiu HTML veureu que cadascun dels elements h2 té un id únic, de manera que cadascun pot tenir una norma CSS diferent aplicada.\nFigura 4. Imatges de fons amb el CSS.\nEl CSS per al primer exemple és el següent:\nLa imatge s'hi afegeix amb el selector background-image i se li dóna una URL entre parèntesis per a especificar la imatge que cal incloure-hi. Com a alternativa en cas que la imatge no estigui disponible, també hauríeu de definir un color de fons amb el selector background-color i un valor de color (hexadecimal, de nom o RGB). En aquest cas he escollit un color gris clar.\nPer defecte, les imatges de fons es repetiran tant horitzontalment com verticalment per a omplir tot l'espai de l'element. Però es pot definir una repetició diferent amb el selector background-repeat:\nNo repetir la imatge: background-repeat:no-repeat;\nRepetir la imatge només horitzontalment: background-repeat:repeat-x;\nRepetir la imatge només verticalment: background-repeat:repeat-y;\nPer defecte, la imatge de fons (si no es repeteix) es col·locarà a l'angle superior esquerre de l'element. També podeu utilitzar background-position per a desplaçar la imatge de fons. Els valors més senzills que es poden escollir són top, center i bottom per a l'alineació vertical i left, center i right per a l'alineació horitzontal. Per exemple, per a col·locar la imatge a la part inferior dreta haureu d'utilitzar background-position:bottom right;, mentre que per a centrar la imatge verticalment i alinear-la horitzontalment a la dreta utilitzaríeu background-position:center right;.\nSi controleu la repetició i la posició de les imatges de fons i utilitzeu unes imatges enginyoses podreu crear molts efectes impressionants que no eren possibles abans del CSS; i si poseu totes les definicions del fons en un arxiu CSS independent ho tindreu molt fàcil per a canviar l'aspecte de tot el lloc web canviant només algunes línies del codi. Això s'explicarà més endavant a l'apartat 30.\nVegeu l'apartat 30 del mòdul "CSS".\nAixò és tot el que heu de saber per a començar a afegir imatges al vostre HTML. Hi ha molts més trucs per a utilitzar imatges i el CSS, però de moment podeu començar a treballar amb el que heu après aquí tot concentrant-vos en les millors pràctiques per a l'aplicació d'imatges. Hem parlat de:\nL'element img i els seus atributs bàsics:\nsrc per a la ubicació de l'arxiu de la imatge\nalt per al text que ha d'estar disponible quan la imatge no es carrega o no es pot veure\ntitle per a la informació addicional interessant (però no essencial)\nwidth i height per a indicar al navegador les dimensions de la imatge i, per tant, l'espai que li ha d'assignar\nEls conceptes bàsics de les imatges de fons del CSS\nQuan utilitzar fons (bàsicament, quan no és necessari que la imatge tingui un text alternatiu perquè té només una finalitat estètica per a la maquetació).\nCom col·locar i repetir les imatges de fons en el CSS\nPer què és important afegir un bon text a una imatge en un atribut alt i per què és necessari?\nSi teniu una imatge de 1.280 × 786 píxels i voleu presentar una miniatura de 40 × 30 píxels, podeu fer-ho amb HTML i és aconsellable fer-ho?\nBusqueu informació sobre l'atribut longdesc, que era vàlid en HTML 4 i no ho és en HTML5. Què fa, i com el mostren els navegadors?\nQuè fan els atributs valign i align i per què no els hem explicat aquí?\nOn es col·loquen per defecte les imatges de fons del CSS en un element i quin és el patró de repetició per defecte?


Centre Sant Pere - Breu història\nLa seva idea va ser la de donar formació religiosa, cultural, cívica i de lleure tant als infants, adolescents i joves del barri, com a les seves famílies, mitjançant escoles diürnes i nocturnes, catequesi i esplai, sortides culturals, teatre, cinema, etc., buscant que aquest fos sempre un espai de trobada i esbarjo. Com a exemple, dir que l’any 1925 el Centre tenia 504 socis, 173 nens inscrits a l’escola diürna i 109 inscrits a la nocturna, i que unes 400 persones assistien a les activitats dels dissabtes i diumenges.\nEn aquesta mateixa època, les escoles del Centre, on centenars de nois i joves del barri van estudiar i millorar la seva formació, van haver de deixar de funcionar degut als canvis de reglamentació, normatives i exigències de les administracions.\nEl 1974 l’edifici passaria a ser propietat de l’Arquebisbat de Barcelona. Aquesta cessió ha estat una realitat fins l’any 2010. Durant aquests anys de vida de l’entitat, els diferents directors, i posteriorment els presidents un cop el Centre va començar a ser dirigit per persones laiques, han mantingut la idea fundacional adaptant-la als nous temps i a les noves corrents d’avui en dia.\nEl 2010, el Centre rebrà la Medalla d’Honor de la Ciutat de Barcelona “Per la seva trajectòria més que centenària d’acció formativa, social i cultural, i pel seu ferm compromís amb la promoció de l’associacionisme als barris de Sant Pere, Santa Caterina i La Ribera”.\nLa compra de l’edifici per part de l’Ajuntament de Barcelona a l’Arquebisbat, després de moltes resistències, negociacions i pressions, el desembre de 2010, obrirà una altra nova etapa. El canvi de titularitat de la propietat era vinculada a la continuïtat del Centre però calia, ara, entrar en concrecions tan importants com arribar a l’acord tancat de cessió d’ús de l’espai i trobar la millor manera de posar-se d’acord en les profundes reformes del cos interior de l’edifici que impliquen el teatre, l’Auditori, els patis, la sortida d’emergència i l’accés a nivell de carrer.\nLes obres, iniciades l’agost de 2014, van superant diverses dificultats tècniques, lògiques per la seva envergadura, i alguns dubtes que es generen quan amb el canvi de govern a l’Ajuntament el maig de 2015, el nou equip vol revisar tots els projectes iniciats per si pot haver-hi alguna modificació, cosa que no succeirà i es compliran tots els compromisos presos.\nA tot això, el gener de 2015 acaba el segon mandat d’Eduard Asensio i se n’inicia un d’especialment destacable, el de Teresa Baltà, la primera dona que ostenta la presidència del Centre més de 120 anys després de la seva fundació.\nFinalment, el 17 de setembre de 2016 es produeix la inauguració oficial de l’edifici amb l’assistència de la regidora del Districte Gala Pin, del segon tinent d’alcalde Jaume Collboni i el director general de Cultura Popular Lluís Puig.\nEl febrer de 2017 serà l’inici dels actes de celebració del 125 è. aniversari de la fundació del Centre, ocasió que es veurà encara més ressaltada per la concessió, l’abril següent de la Creu de Sant Jordi per la Generalitat de Catalunya. El seu lliurament en l’acte celebrat al Saló de Sant Jordi de les grans ocasions, serà efectuat pel M.H. President de la Generalitat, Carles Puigdemont, amb la presència de la M.H. Presidenta del Parlament, Carme Forcadell, i del Conseller de Cultura Santi Vila.\nLa motivació de la concessiu hi diu: “Per la seva dedicació des de fa 125 anys a la integració de les persones, la solidaritat i el foment de projectes col·lectius. És un espai d’activitats que acull 25 entitats i col·lectius, des de grups excursionistes fins a associacions culturals”.


La cooperativa TEB amplia les instal·lacions dedicades a centre ocupacional a Castellar del Vallès\nLa cooperativa Taller Escola Barcelona va inaugurar ahir dimarts, 20 de setembre, les obres d’ampliació de l’edifici de TEB Vallès ubicat al polígon industrial del Pla de la Bruguera. L’acte va comptar amb l’assistència de l’alcalde, Ignasi Giménez, del director general del Grup Cooperatiu TEB, Francesc Martínez de Foix, del president del Consell Territorial de l’ONCE a Catalunya, Enric Botí, a més de diversos regidors del consistori, responsables de TEB Vallès, familiars i treballadors del centre.\nLes obres han consistit en l’ampliació en una superfície de 250 metres quadrats de l’espai físic del centre ocupacional, de la planta, que compta amb serveis de teràpia ocupacional i d’inserció laboral. Amb aquesta reforma, es guanyen sales on realitzar activitats polivalents. Amb aquesta actuació, que ha estat cofinançada per la mateixa cooperativa i la Fundación ONCE, el centre ocupacional podrà ampliar en dues persones el nombre d’usuaris, passant de 33 a 35.\nLa planta de TEB Vallès a Castellar del Vallès està ubicada al carrer del Berguedà, en un terreny municipal cedit per l’Ajuntament l’any 2011, L’equipament acull un centre especial de treball amb un total de 82 treballadors amb discapacitat i 17 professionals i es dedica especialment a l’embalatge, manipulacions i petits muntatges de productes.\nL’acte va acabar amb un refrigeri i una xerrada de l’espai familiar que tenia per objectiu com gestionar les fonts de problemes per no alimentar l’estrès.\nCol·laboració TEB Vallès - Ajuntament\nL’Ajuntament i TEB Vallès han posat en pràctica diverses experiències de col·laboració en els darrers anys. La cooperativa aporta tres treballadors al contracte de neteja viària i recollida d’escombraries del municipi. Concretament, dos d’ells s’ocupen del manteniment de contenidors, mentre que un tercer realitza diverses tasques de suport a la gestió de la Deixalleria Municipal.\nD’altra banda, la divisió TEB Solucions és l’adjudicatària del contracte de distribució de publicacions de l’Ajuntament. Un monitors i dos ajudants s’ocupen del repartiment del setmanari L’Actual, a més de la col·locació de cartells, la distribució d’altres publicacions i bustiades.\nCal recordar que TEB Vallès també disposa d’una llar residència amb capacitat que acull nou persones amb discapacitat psíquica. Aquest habitatge està ubicat a la promoció pública de protecció oficial del carrer Barcelona.\nLa cooperativa, molt arrelada a la vila, iniciarà aquesta temporada un nou espai a Ràdio Castellar.


Tenir o no tenir penis. És aquesta la qüestió? – El Periscopi\nGuillem Mudoy 20/03/2017\nA partir de les 16 setmanes d’embaràs, amb una ecografia realitzada a la mare gestant, ja es pot conèixer amb bastant seguretat el sexe biològic del bebè. Immediatament es posa en marxa la poderosa maquinària cultural de la creació del gènere: si té penis, se li assigna el gènere masculí i si no en té, el femení.\nFins no fa molt, això significava l’etsús per inundar la casa de blau-cel o rosa, en funció de la visibilitat o no de l’adorat trosset de carneta. A altres indrets s’encenia o apagava l’humor de la casa, i la vida del futur nadó.\nNo cal dir que tal enginy és d’allò més complex; ve carregat amb tota la història de desitjos individuals i col•lectius; d’expectatives, frustracions, ambicions, pors, fantasies, herències, patrimoni i tot quant hi vulguin afegir com a condiment del plat que cal utilitzar per obtenir aquell gust àcid i salat, o dolç i amarg, que caracteritza el presumpte gust corresponent a un home o una dona. Excloent-hi del frit, com és obvi, tot allò que no entra en aquesta manera binària d’entendre el secret de la identitat sexual. Tota la resta és agre.\nMirin per on, d’una petita diferència anatòmica -una estratègia evolutiva- destinada a realitzar eficientment la conservació de l’espècie, el sexe i el gènere femení han pogut ser homologats al fet de no tenir i, per esllavissament de significats, al fet de no ser: no té penis, aleshores no és un nin, aleshores què és? Què és una dona?\nSenzillament, no és. La dona no és…, tot allò que és l’home! No és intel•ligent, no és forta, no sap això, no sap allò. I si un clítoris pogués evocar en forma i demanda a un penis, aleshores se l’ha d’extirpar o mutilar, no fos cosa que…\nAquesta és la creença que ha governat, terriblement, violentament, amb assassinats que encara ens estremeixen el present, des d’un imaginari masclista que té origen en el patriarcat, en el pensament màgic i en el pensament dicotòmic.\nMolts de nins, quasi tots, i algunes ments primitives poden pensar que la terra és plana, que l’univers és una volta de cel que gira per damunt dels nostres caps, o que el sol s’immergeix dins la mar, més enllà de l’horitzó. La diferència entre els nins i els adults banastres és que, els primers, solen inundar de preguntes sobre el perquè de les coses que no saben, mentre que els segons es tornen religiosos i ens bombardegen amb respostes, defensant, amb arrogància i convicció delirant, aberracions que no són més que el producte d’interpretacions supersticioses i omnipotents.\nEncara no han après que les aparences enganen, que dos dosos representen el vint-i-dos només en un sistema decimal i que les partícules són i no són simultàniament com ens mostra la física quàntica.\nLa realitat de la identitat sexual és polièdrica, com tota realitat; com més ens hi apropem per a conèixer-la, més matisos hi trobem. Avui sabem que hi ha homes amb vulva i dones amb penis; o homes que no tenen penis fins a la pubertat. Homes que se senten dones, dones que se senten homes i altres que no se senten ni una cosa ni l’altra o ensems se senten ambdues coses. També sabem que hi ha persones que estimen les que són iguals i d’altres que s’estimen més les diferents. Que tota aquesta varietat forma part de la normalitat, tot i no expressar-se amb la mateixa freqüència estadística. Que tota aquesta femta sexista ja s’ha quasi extingit de les categories psiquiàtriques i que estem en el llindar d’eliminar la maleïda praxi ideològica, aquesta de categoritzar com a malaltís tot allò que ve a qüestionar la certesa de les creences.\nDit això, no sé a què ve a prohibir -quina mania en prohibir!- que un bus circuli amb l’eslògan que els nins tenen penis i les nines tenen vulva. Si, més que por o que incitin a l’odi, fa rialles.


Holiday home Axmar 28 Axmar Bruk Suècia - Ofertes d'hotels amb els MILLORS DESCOMPTES EN LÍNIA\n"We loved the situation near the water, with a lovely view."\nAxmar Bruk, Axmar Bruk, Suècia - Veure al mapa\nMés informació sobre Holiday home Axmar 28\nSi el que està buscant és per un hotel ben situat a Axmar Bruk, no busqui més enllà de Holiday home Axmar 28. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Axmar 28 ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de sauna, pesca. Sigui quin sigui el motiu del seu viatge, Holiday home Axmar 28 és una selecció idònia per a la vostra estada a Axmar Bruk.\nEspai comú 1 llit individual, 4 llits de llitera\nAllotjaments a Axmar Bruk


E.P. Confidencial: Línia de joc\nLínia de joc\nAra fa uns dies, vaig fer un apunt on parlava de diferents temes i acabava parlant de l'scrabble en línia, de les diferents pàgines on es podia jugar en català o en castellà.La veritat és que em vaig quedar amb ganes de parlar més d'aquest tema.\nNo crec que calgui repetir tot allò que mencionava en aquell article però si algú té interès està disponible una mica més avall. I si algú vol encara més informació pot consultar la plana Tot scrabble (escrabble.montane.cat) on el jugador de Manresa Joan Montané té un recull realment esplèndid.\nPerò sí parlaré d'algunes novetats i les seves implicacions. En primer lloc, el fenòmen de l'any, l'Apalabrados comença un concurs en castellà patrocinat per Skoda, o organitzat per Skoda amb l'ajut d'Apalabrados que mai no se sap, on els guanyadors tindran com a premis cotxes de la marca txeca que utilitza l'antigues patents de la Seat. És tot un esdeveniment i no passava res així, que jo sàpiga, des del temps en que NH Hoteles va intentar organitzar torneigs de scrabble i no se'n va sortir. Són esdeveniments que donen molta visibilitat al joc i atreuen molta gent.\nLa segona novetat és una pàgina de la pròpia Mattel, també en castellà, Scrabble el poder de las palabras on si jugues, per cada cent punts que facis Mattel donarà un euro a una ONG. També serveix per donar visibilitat al joc i suposo que també publicitat a la marca. Desgraciadament fas la partida tu solet sense poder jugar contra ningú i el diccionari és molt dolent. Com és possible que una marca així no utilitzi el diccionari normatiu (bueno, que no s'empipi ningú, que no utilitzi ni el normatiu ni l'oficial).\nI per últim, per no per això menys important, la plana de Catamots, on es pot jugar a scrabble en català. He de reconéixer que encara no he jugat en aquesta plana però és important que hi hagi més planes de scrabble en català.\nI ara la part fosca. Com m'he assabentat de l'existència de aquestes planes? Bé, el torneig d'Apalabrados es publicita a la seva plana. Com hi jugo, ho he sabut.\nDe l'existència de la plana de Mattel, n'he sabut per un correu dels amics de l'scrabble, una de les llistes que rebo habitualment.\nDe la plana de Catamots, en canvi, he tingut notícia a partir d'uns correus del senyor secretari de la fisc, enviats al grup de correu del Prat i al grup de correu de la AJS, l'associació de scrabble dels jugadors espanyols i, per tant, gent que juga bàsicament en castellà.\nA veure si ho entenem. Cap plana de la fisc ni dels seus clubs federats parla de l'Apalabrats però es fa publicitat d'una plana nova fins i tot en àmbits on no es juga habitualment en català. Escarbem una mica més. En el seu correu el secretari de la fisc reconeix que el joc és seu dient ."podeu jugar contra el nostre robot". És realment seu? Si consulteu el domini catamots trobareu que la propietària és, efectivament, Montserrat E. Per cert, també és la propietària de la plana scrabbleescolar.cat i també del diccionari oficial. Només a mi em resulta curiós, això? I si donem crèdit a les paraules de l'il.lustre secretari és evident la connexió entre aquesta senyora i les persones que actualment també dirigeixen la federació. Federació sense ànim de lucre? No sé a vosaltres, a mi em sembla que tot això marca, sens dubte, un línia de joc. Però hi ha més, encara. És una forma de salvaguardar l'entitat com a no lucrativa i alhora controlar aquests productes o preparen un futur on potser no tinguin tants càrrecs però pugin continuar controlant molts aspectes del joc mitjançant altres persones o altres empreses?\nBé, continuarem. No passeu massa calor. La propera setmana parlarem dels senyors obscurs de l'scrabble.\nPublicat per Manuel a 20:03


Aquest cap de setmana, hem participat a la #MagicLine de @solidaridadSJD, en equip i en punts d'avituallament. Com sempre, tot fantàstic! Fins l'any vinent!...\nAquest dissabte 23/02 a les 12h us esperem a la Biblioteca "Les Voltes" de #SantVicençdelsHorts per parlar i debatre sobre el #RacismeInstitucional vinculat al NO dret a vot i a la llei d'estrangeria. Amb motiu d'aquesta xerrada, Ràdio Sant Vicenç ha entrevistat Mireia Belda...\nEl divendres 1 de març celebrem el Carnaval!! A partir de les 17:30h us esperem al Casal De Barri "Pou De La Figuera". Hi haurà tallers, actuacions... I recordeu! Heu de venir disfressats i disfressades!!...\nMoltes gràcies a Domus Immobiliaria per sumar-se a la nostra causa i contribuir a tirar endavant els nostres programes! Saps que tu també pots col·laborar amb nosaltres? Consulta com fer-ho o escriu-nos a info@bayt-al-thaqafa.org...\nTothom parla de les eleccions municipals, estatals i europees. Però tothom pot votar? Volem aprofitar per parlar del dret a vot de les persones estrangeres. Sabeu que només un petit grup pot votar? Dissabte 23 de febrer fem Xerrada-Debat sobre "Dret de vot i racisme institucional" a la...\nInteressant el procés que s’ha seguit per l'obertura d'una mesquita al barri de La Prosperitat de Nou Barris. Cristina Monteys, de l'Oficina d'Afers Religiosos, explica com ha estat la gestió que, en el marc d’una política més àmplia de defensa dels drets humans i de promoció...\nEscenes com aquesta són habituals a la ciutat de #Barcelona i arreu del territori.\nDimecres 20 de febrer SOS Racisme Catalunya presenta l'informe sobre les parades per perfil ètnic, amb un cartell de pensadors/es i activistes antirracistes excel·lent! :...\nEl programa d’accés als centres esportius de Barcelona.cat vol fomentar la inclusió i la socialització de les persones sol·licitants d’asil quan arriben a la ciutat.\nAcollida. Gràcies al programa d’accés als centres esportius, les persones sol·licitants d’asil disposen d’una via d’inclusió...\n"Xerrada i debat: Dret de vot i Racisme Institucional" el 23 de febrer a #SantVicenç dels Horts.\nOrganitzem aquest acte per donar a conèixer la vulneració del dret de vot que pateixen moltes persones migrades i que a les pròximes eleccions municipals del 26 de maig, una vegada...\nGracias Vilanova por la acogida, por hacer que vuestros muebles cobren nueva vida y una familia los pueda aprovechar! Agradecemos a todas las personas que colaboraron, aquí os dejamos las fotos!\nDes de l'1 de gener de 2019 ja han mort com a mínim 62 persones intentat creuar la #FronteraSud.\nAhir una persona més va ser víctima de les fronteres europees, dues es troben desaparegudes.\nLas autoridades marroquíes han localizado un cuerpo sin vida y al menos dos personas ...\nAvui fa 5 anys de #InjusticiaTarajal, quan 15 persones van ser assassinades per la policia quan intentaven creuar la tanca de Ceuta.\nAquí us deixem l'enllaç del documental fet per Metromuster: "Tarajal. Desmontando la impunidad de la frontera Sur" per aquelles persones que...\nDissabte vam anar a la neu! Fins i tot vam fer un iglú! Gràcies als i les voluntàries que ens van acompanyar.\nReportatge a betevé sobre el primer any de l'extraescolar de llengua àrab que fem a l'escola Pere Vila. Estem molt contents de l'acceptació que ha tingut. Esperem poder repetir el pròxim curs!\nL'Escola Pere Vila cada dijous fa classes d'àrab com a extraescolar, una...\nAquí podeu tornar a veure el 30 minuts d'ahir al vespre "Sabem acollir"?\nPersones carregades de maletes voltant per Barcelona. No són turistes. Acaben d'arribar, han dormit al carrer o en una pensió d'emergència social. La primera parada és l'Oficina d'...\nAquí us compartim un interessant manual pràctic, per aprendre a reconèixer i saber com actuar davant els delictes d'odi.\nUn material elaborat per SOS Racisme Catalunya i l'Institut de Drets Humans de Catalunya\nRecorda, si pateixes o detectes un delicte d'odi pots...\nTV3 es fa ressò, del desallotjament d'un bloc al poble sec, portat a terme sense respectar els drets de les persones que l'habitaven. També recull la polèmica actuació de l'empresa de desallotjaments extrajudicials, ja qüestionada en altres ocasions. #DerechoATecho #DretHabitatge...\nHi estem d’acord. De fet, cada any més de 120 joves no acompanyats/ades passen pel Bayt per, entre d’altres coses, aprendre a llegir i escriure, aprendre l’idioma, la cultura, els drets i els deures, formar-se en l’àmbit laboral... en fi, per ser ciutadans. #elfuturésdetothom #...\nAquest dissabte a CAN BATLLÓ: Jornada per abordar i debatre sobre Islamofòbia i Racisme d'Estat...\nAvui som a la jornada "La inclusió del jovent que emigra sol" organitzat per @treballcat. Hem de millorar, i molt, entre tots i totes com ho fem amb els nois i noies no acompanyats #elfuturésdetothom #volemacollir #AcollidaJovesEmigrats...\nBon dia família Bayt: aquesta setmana hem de moblar un pis per una família de refugiats que han conseguit habitatge a Vilanova i la Geltrú! Per això demanem que si sou prop d'allà i teniu mobles (nevera, rentadora, llit matrimoni i llit nen petit, taula i cadires, sofà) i us ho voleu treure...\nIB3 entrevista Caterina Pons, responsable del Projecte de suport integral a joves del Bayt. Podeu escoltar-la en aquest enllaç.\nIB3 entrevista a Caterina Pons, responsable del Projecte de suport integral a joves, sobre la situació dels infants i joves no acompanyats que arriben a Catalunya...


Els diputats preparen accions judicials per imposar el retard de #Brexit - UE Reporter: EU Reporter\nEls diputats preparen accions judicials per imposar el retard de #Brexit\nEls legisladors britànics preparen accions legals en cas que el primer ministre Boris Johnson intenti desafiar la legislació que l'obliga a demanar més endarreriment al Brexit, el líder del partit laborista de l'oposició Jeremy Corbyn (A la foto) va dir dissabte (7 de setembre), escriu James Davey de Reuters.\nUn projecte de llei d'oposició que obligaria Johnson a demanar la Unió Europea una extensió a la sortida de Gran Bretanya per evitar una sortida 31 d'octubre sense un acord de transició va ser aprovada divendres per la cambra superior designada del Parlament, la Cambra dels Lords.\nLa reina Isabel s'ha previst que la signi en la llei avui (9 de setembre).\nLa BBC va informar anteriorment que els legisladors, inclosos els conservadors moderats expulsats aquesta setmana del seu partit per respaldar el projecte de llei, han alineat un equip legal i estan disposats a acudir als tribunals per fer complir la legislació si fos necessari.\nCorbyn va dir que el treball no era un partit que prengués accions legals, però que era conscient de les maniobres dels legisladors sobre aquest tema.\nEl govern no va tenir cap comentari immediat.\nJohnson, líder de la campanya per sortir de la UE durant el referèndum 2016 Brexit, va prendre possessió al juliol després que la predecessora del partit conservador Theresa May deixés el càrrec després de tres intents fallits per aconseguir un acord amb Brussel·les a través del parlament.\nJohnson s'ha compromès a treure la Gran Bretanya fora de la UE l'octubre de 31 amb o sense un acord amb el bloc.\nVa dir que no té intenció de buscar una extensió i que preferiria "morir en una rasa" que retardar el Brexit.\ndissabte Daily Telegraph El diari va informar que el primer ministre està disposat a desafiar la instrucció del Parlament de sol·licitar una pròrroga al procés Brexit si no acorda un nou acord.\nEl diari va citar a Johnson que afirmava que només estava vinculat "en teoria" per la nova legislació.\n"Estem en un territori força extraordinari quan el primer ministre diu que està per sobre de la llei", va dir Corbyn a Sky News.\nDominic Grieve, antic fiscal general i un dels legisladors conservadors de la 21 destituïts del partit aquesta setmana, va dir que Johnson no estava en possessió del càrrec.\n"Això és ridícul, és vergonyós, és com si un nen de quatre anys tingués un atreviment", va dir a Sky News.\nUn exdirector de processos públics del Regne Unit (DPP) va dir que Johnson podria enfrontar-se a la presó si es nega a retardar el Brexit davant de l'acció judicial.\n"En casos convencionals ... les persones que tenen menyspreu als tribunals i que no disminueixen el menyspreu són obligades a la presó", va dir Ken MacDonald, que va exercir de DPP de 2003 a 2008 i que ara es troba als lords, va dir a Sky News.\nDavid Lidington, que va ser viceprimer ministre sota maig, va dir que obeir l'estat de dret era un principi fonamental del codi ministerial. "Desafiar qualsevol llei en concret estableix un precedent realment perillós", va dir a la ràdio BBC.\nLidington va dimitir just abans que Johnson prengués el càrrec.\nJohnson ha dit que l'única solució per al punt mort del Brexit són les noves eleccions, que vol tenir lloc l'octubre de 15 i que podria donar-li un nou mandat per deixar la UE abans del termini.\nEls dos terços dels legisladors necessiten recolzar les eleccions anticipades, però els partits de l'oposició, inclòs el laborista, han dit que hi votarien o s'abstindran fins que s'apliqui la llei que obligui Johnson a demanar un retard del Brexit.\nJohnson no va aconseguir guanyar prou suport en una votació el dimecres a les eleccions. Avui està prevista una altra votació.\nUn sondeig sobre les intencions de votació electoral, realitzat per Survation per a la Daily Mail El diari, va situar els conservadors a 29%, i va baixar els punts percentuals de 2 respecte al sondeig anterior, i el treball no va canviar el 24%. Els Demòcrates Liberals pro-UE es van situar al 18% i al Partit Brexit al 17%.\nDissabte per separat, les cambres de comerç britàniques van dir que un nombre "relativament elevat" d'empreses no estava preparat per a un brexit sense acord.\nEl sondeig de les empreses 1,500 va trobar que 41% ni tan sols havia fet una avaluació del risc del Brexit. "Les nostres evidències reforcen de nou la importància d'evitar una sortida caòtica el 31 d'octubre", va dir el director general Adam Marshall.\ncategoria: Una primera pàgina, Brexit, partit conservador, EU, Jeremy Corbyn, Treball, Liberal Demòcrata, UK\n" #EAPM - Ai, germà! El ministre de ciències del Regne Unit, Jo Johnson, renuncia quan el seu germà lluita\n#Johnson no és #WinstonChurchill, diu el nét saquejat del líder en temps de guerra »


Presentació del concert Steve Reich a L’Auditori - L'Auditori\nPresentació del concert Steve Reich a L’Auditori\nL’Auditori col·labora un any més amb el festival Sónar inaugurant l’edició 2011 amb la música de Steve Reich, una de les figures més rellevants del panorama musical dels últims cinquanta anys i pare del moviment minimalista nord-americà, interpretada pel grup resident a L’Auditori bcn216, el grup vocal britànic Synergy Vocals i Carles Santos.\nPer presentar-vos les claus d’aquest concert us convoquem a una trobada amb els protagonistes d’aquesta producció: Carles Santos, músic i compositor, David Albet, director artístic del grup instrumental bcn216 i Micaela Haslam, directora del grup Synergy Vocals.\nLa trobada amb la premsa es farà a les 16:30h després de l’assaig del concert. El passi de gràfics serà a les 15:30h a la Sala 1 Pau Casals durant el mateix assaig.\nSobre Carles Santos\nEl compositor i pianista Carles Santos, un dels artistes amb més reputació de la música contemporània espanyola substituirà Steve Reich a les parts al piano que havia d’interpretar l’autor. Nascut a Vinaròs (Castelló) el 1940, Santos és un artista singular. Pianista, compositor, pintor, fotògraf i intèrpret precoç. Influenciat per John Cage-a qui va conèixer durant la seva estada als Estats Units en els anys 60 - i pel col.lectiu artístic Fluxus, la seva carrera es caracteritza per la innovació escènica, la incorporació de "accions" en els seus concerts i per una creativitat i evolució artística en permanent moviment. Santos va ser un dels protagonistes de la Nit Sónar al Festival de Frankfurt de 2007, amb un espectacle anomenat Ebrofalia copulativa en què el seu piano es combinava ni més ni menys que amb una moto de trial, pilotada per el quatre vegades campió del món de l'especialitat, Adam Raga. Santos, admirador de Steve Reich, va fer gala del seu esperit provocador i iconoclasta quan, el 1970, va posar a prova la paciència del selecte públic de l'Institut Francès de Madrid tocant les mateixes 6 notes de l'obra Piano Phase de Reich durant 1 hora i 45 minuts fins que el van fer fora de l'escenari davant l'estupefacció general.\nEl grup instrumental resident a L’Aduitori bcn216 s'ha convertit en una referència obligada del panorama musical a Espanya. Creat el 1985 per la iniciativa conjunta del compositor i director d'orquestra Ernest Martínez-Izquierdo i del flautista David Albet, actual director artístic és un grup obert a tot tipus de propostes, estímuls i novetats. Bcn216 desenvolupa una tasca de normalització i difusió del repertori contemporani, oberta tant a la música nacional com internacional.\nSobre Synergy Vocals\nSynergy Vocals és un grup excepcional de vocalistes que cobreixen un ampli espectre de gèneres musicals i que treballa principalment amb el micròfon. Molt respectat per la seva perfecta combinació de veus, la precisió rítmica i les seves dinàmiques actuacions, el grup col.labora regularment amb l'Ensemble Modern, Steve Reich, Ictus i la London Sinfonietta.\nDia: Dimecres, 15 de juny de 2011\nLloc: Foyer Sala 1 Pau Casals. L’Auditori.\nPassi de gràfics: 15.30h Sala 1 Pau Casals. L’Auditori\nPer descarregar-vos una fotografia de Carles Santos feu clicaquí\nPer descarregar-vos una fotografia de Bcn216 feu clicaquí\nPer descarregar-vos una fotografia de Synergy Vocals feu clicaquí\nConcert Inaugural Festival Sónar 2011\nDijous, 16 de juny 2011\nSala 1 Pau Casals a les 20 hores\nCarles Santos, piano*\nMicaela Haslam, preparació musical\nMusic for 18 Musicians *\nPreu entrada: 30€


Comencen a treballar els majors de 30 anys contractats per l’Ajuntament\nJa han començat a treballar a l'Ajuntament d'Alcoi les 17 persones, desocupades i majors de 30 anys, a través de dos subvencions, EMCORD- EMCORP, de la Generalitat Valenciana, programa més conegut om «Avalem Experiència». En total, als últims anys, els plans d'ocupació de l'Ajuntament, tant amb ajuda autonòmica com amb recursos propis, han contractat a més de 400 persones, amb distinta qualificació i de totes les franges d'edat.\nEl primer dels programes amb un pressupost de 144.543 € permetrà contractar a 10 persones desocupades majors de 30 anys durant 6 mesos a jornada completa, els perfils d'aquests treballadors són: 2 Oficials de Jardineria; 2 Oficials Electricista; 4 Oficials Obra; 1 Tècnic Informàtics i 1 Educador Social que portaran a terme diferents tasques centrades en millorar la ciutat com el manteniment dels carrers i parcs de la ciutat d'Alcoi; Adequació de les infraestructures en xarxa de les dependències municipals i Mediació comunitària en zones de vulnerabilitat social.\nEl segon programa amb un pressupost de 126.512€ permetrà contractar a 7 persones desocupades de llarga durada, que porten més de 360 dies inscrites al Servef. El contracte serà de 6 mesos a jornada completa amb els següents perfils: 1 Llicenciat en Ciències Ambientals, 1 Enginyer Tècnic Químic, 1 Enginyer Tècnic Forestal, 2 Oficials Jardineria, 1 C.F. Informàtica i 1 C.F. Disseny Gràfic. Els contractats realitzaren diferents projectes per a millorar els serveis municipals com un Projecte d'Educació Ciutadana per a la separació de residus; Prevenció d'incendis; Control, estandardització d'alarmes i programa de gestió informàtica aplicada a la seguretat; i Digitalització, Tractament i Conservació de l'Arxiu Municipal.\nToni Francés, alcalde d'Alcoi, destaca el gran esforç realitzat en contractació des de l'Ajuntament d'Alcoi: «Portem una legislatura on l'aposta per l'ocupació per part d'aquest Govern ha sigut prioritària, mai s'havien realitzat tantes i tan variades contractacions, incloent a més a més a personal qualificat ni s'havien dedicat més de 5 milions d'euros a donar oportunitats laborals a les persones. Som una de les ciutats que més subvencions ha rebut de la Generalitat en aquest tema i que més persones ha pogut contractar als últims anys tenint en compte totes les franges d'edat. A més a més, aquest esforç s'ha sumat a altres mesures així com l'important desenvolupament del Departament d'orientació municipal que ha convertit la lluita contra l'atur en una prioritat. Una important tasca que s'ha traduït en una reducció de la taxa de persones desocupades a Alcoi tal i com demostren les dades, 5 punts menys i la taxa més baixa d'atur des de 2008».\nCal recordar que amb el programa «Avalem Joves», l'Ajuntament ha contractat als dos últims anys, més de 350 persones menors de 30 anys, qualificades i no qualificades gràcies a les subvencions de la Generalitat amb una inversió de més de 5 milions d'euros. Cal destacar també que l'Ajuntament també ha realitzat un important esforç en material per aquestes persones i en el departament de recursos humans. D'altra banda, s'han realitzat diferents plans d'ocupació per a persones majors de 30 anys, entre ells, aquest «Avalem Experiència» però també algun pla únicament amb recursos propis. En total, més de 400 persones han rebut un contracte laboral municipal aconseguint treball però també una formació i experiència especialitzada que els servirà per a futures oportunitats laborals.


Notícies Costa Daurada - Cambrils i Salou, ciutats destacades comprant llibres per Internet a través d'Amazon\nEls habitats de Cambrils, juntament amb els de Sitges i Masnou són els que més utilitzen el portal de vendes per Internet Amazon per comprar llibres -tant físics com digitals- de tot Catalunya, segons un rànquing que ha elaborat el portal amb motiu de Sant Jordi.\nÉs un llistat de vendes per habitant que només té en compte les ciutats on viuen més de 20.000 persones, i que ha estat elaborat en funció de les vendes que s'han fet entre el 30 de març del 2013 i el 30 de març d'aquest any. Amazon també indica la tipologia de llibres que es compren en aquestes poblacions. Així, a Sitges se'n venen més d'assaig, de cuina i de viatge. El que més s'ha venut arreu de Catalunya ha estat 'El último catón', de Matilde Asensi.\nDesprés de Sitges, Cambrils i el Masnou, les ciutats que més utilitzen aquest canal de venda són Lleida, Igualada, Olot, Terrassa, Salou, Martorell i Olesa de Montserrat. La llista no ofereix el nombre total de vendes que s'han fet a cada localitat.\nSí ofereix, en canvi, els gustos dels usuaris que utilitzen els seus serveis. Així, a Salou es decanten per la novel·la romàntica, mentre que a Cambrils opten per la ciència ficció. A Sitges els gustos passen per l'assaig, la cuina i la guia de viatges, afició que també registren el usuaris d'Amazon d'Olot i de Palafrugell.\nEl llibre que més ha venut el portal a totes les ciutats durant el darrer any és 'El último catón', de Matilde Asensi, amb l'excepció de Sitges, on el llibre que més demandes ha tingut és 'Man's Search For Meaning: The classic tribute to hope from the Holocaust', de Viktor E. Frankl i Martin Gilbert.\nUna altra excepció és la de Salou. Els salouencs que fan compres a través d'aquest portal s'han decantat, principalment, per un manual d'anglès per a nens, 'First Thousand Words In English'.\nUna altra dada destacada és que els usuaris d'Amazon de Valls, ciutat que no està entre les deu primeres, ocupa el tercer lloc en llibres de negocis, després de Sitges i El Masnou.\nEl portaveu d'Amazon a l'Estat espanyol, Adam Sedó, ha destacat en declaracions a l'ACN que les vendes de llibres per Internet són cada vegada una part més important del pastís total, que als Estats Units, per exemple, arriba "fins al 50%".\nUna de les raons que poden explicar aquest fenomen és que, per exemple, Amazon.es té un catàleg de "36 milions de llibres", una oferta molt difícil d'igualar per una botiga física.\nDarrera modificació elDimarts, 22 abril 2014 12:09\nMés en aquesta categoria: « Cambrils acull l’onzena edició del Torneig de Setmana Santa del TGN Bàsquet Més de 80 establiments de la vila i el port obriran fins a mitjanit el 2 de maig en el “Cambrils comerç de nit” »


El primer congrés del partit va tenir lloc al març de 1983. Aquest mateix any, al maig, va concórrer a les primeres eleccions al Parlament balear. Unió Mallorquina obtingué sis diputats en el Parlament i sis consellers en el Consell Insular de Mallorca. Davant l'empat entre Coalició Popular i el PSOE tant en el Parlament (21 diputats cadascun) com en el Consell (onze consellers per partit), Unió Mallorquina va donar suport als conservadors per a permetre l'elecció de Gabriel Cañellas com a president balear. A canvi, Coalició Popular posà a Albertí com a president de nou del Consell. El 1985 es va celebrar el segon congrés del partit. Durant aquesta primera etapa del partit, Unió Mallorquina estigué vinculada al Partit Demòcrata Liberal d'Antonio Garrigues Walker. Al novembre de 1984, tant el PDL com Unió Mallorquina van participar en la creació del Partit Reformista (PRD). No obstant això els resultats del PRD en les eleccions de 1986 van ser molt dolents (a Balears, la llista del PRD obtingué 24.379 vots, un 7,20%, quedant en quart lloc i sense obtenir representació), el que va dur a la seva desaparició. Encara que el PRD no va sobreviure a l'experiència, sí que ho feu UM.\n↑ 4,0 4,1 «Unió Mallorquina. Història». Arxivat de l'original el 2009-10-03. [Consulta: 24 setembre 2009].\n↑ «Fitxa d'Unió Mallorquina a la web de la Internacional Liberal». Arxivat de l'original el 2010-06-21. [Consulta: 24 setembre 2009].\nObtingut de «https://ca.wikipedia.org/w/index.php?title=Unió_Mallorquina&oldid=30231490»


Home / Productes / Productes / Terrorismo occidental\nSKU: 9788415313847 Categories: Història antagonista, Llibreria, Llibres, Pobles/Internacionalisme\nEn aquest treball coral, Noam Chomsky, de la mà del cineasta i periodista de recerca Andre Vltchek, analitza els innombrables crims comesos des del final de la Segona Guerra Mundial pel poder occidental. Les converses inclouen records personals, com el lloc de periòdics de Nova York, on Chomsky va començar la seva educació política, i analitzen les diferents i canviants formes del control imperial, així com els processos de resistència al mateix. L’antic bloc soviètic, Xina i Índia, Amèrica Llatina, la Primavera Àrab i el Mitjà Orienti o la devastada Àfrica són disseccionats per Chomsky. Una invitació a pensar de manera independent i crítica i, en definitiva, un bufo d’aire fresc que desenbulla les teranyines teixides per la propaganda occidental.\nAndré Vltchek és un novel·lista, filòsof, periodista d'investigació, cineasta, fotògraf i autor teatral. Ha cobert dotzenes de zones de guerra i els conflictes de Bòsnia i Perú a Sri Lanka, República Democràtica del Congo i Timor Leste. Després de viure durant molts anys a Amèrica Llatina i Oceania, Vltchek actualment resideix i treballa a Àsia i Àfrica.\nAvram Noam Chomsky (Filadèlfia, 7 de desembre de 1928) és un científic i professor estatunidenc, emèrit de lingüística a l'Institut de Tecnologia de Massachusetts (MIT). A Chomsky se li atribueix la creació de la teoria de gramàtica generativa, sovint considerada la contribució més significativa en el camp de la lingüística teòrica del segle XX. També va ajudar a l'impuls de la revolució cognitiva en psicologia amb la seva revisió de l'obra de B.F.Skinner Conducta Verbal, el qual va qüestionar l'apropament conductista a l'estudi de la ment i del llenguatge predominant en els anys 50. La seva visió naturalista en l'estudi del llenguatge també ha afectat la filosofia del llenguatge i la filosofia de la ment (vegeu Gilbert Harman, Jerry Fodor). A Chomsky també li és atribuït l'establiment de l'anomenada jerarquia de Chomsky, una classificació dels llenguatges formals en termes del seu poder generatiu. A més del seu treball lingüístic, Chomsky és àmpliament conegut pel seu activisme polític, i per la seva crítica a la política exterior dels EUA i d'altres governs. Chomsky es descriu a ell mateix com un socialista llibertari, un simpatitzant de l'anarcosindicalisme, i sovint és considerat una peça clau intel·lectual en la branca esquerrana de la política dels EUA. Segons l'Arts and Humanities Citation Index (Índex de cites d'arts i d'humanitats), entre 1980 i 1992 Chomsky fou citat com una font amb més freqüència que cap altre autor, i fou la vuitena font més citada de totes.


Ancy-le-Franc - Viquipèdia, l'enciclopèdia lliure\nPer a altres significats, vegeu «Castell d'Ancy-le-Franc».\n47° 46′ 35″ N, 4° 09′ 46″ E / 47.7764°N,4.1628°E / 47.7764; 4.1628Coord.: 47° 46′ 35″ N, 4° 09′ 46″ E / 47.7764°N,4.1628°E / 47.7764; 4.1628\nAncy-le-Franc és un municipi francès, al departament del Yonne (regió de Borgonya - Franc Comtat). L'any 2007 tenia 1.062 habitants.\nEl 2007 la població de fet d'Ancy-le-Franc era de 1.062 persones. Hi havia 462 famílies, de les quals 195 eren unipersonals (89 homes vivint sols i 106 dones vivint soles), 140 parelles sense fills, 102 parelles amb fills i 25 famílies monoparentals amb fills.\nEl 2007 hi havia 648 habitatges, 466 eren l'habitatge principal de la família, 69 eren segones residències i 113 estaven desocupats. 570 eren cases i 76 eren apartaments. Dels 466 habitatges principals, 298 estaven ocupats pels seus propietaris, 149 estaven llogats i ocupats pels llogaters i 19 estaven cedits a títol gratuït; 15 tenien una cambra, 41 en tenien dues, 123 en tenien tres, 127 en tenien quatre i 160 en tenien cinc o més. 298 habitatges disposaven pel capbaix d'una plaça de pàrquing. A 220 habitatges hi havia un automòbil i a 133 n'hi havia dos o més.\nPiràmide de població de Ancy-le-Franc el 2009.\nEl 2007 la població en edat de treballar era de 562 persones, 378 eren actives i 184 eren inactives. De les 378 persones actives 331 estaven ocupades (180 homes i 151 dones) i 46 estaven aturades (25 homes i 21 dones). De les 184 persones inactives 90 estaven jubilades, 41 estaven estudiant i 53 estaven classificades com a «altres inactius».\nEl 2009 a Ancy-le-Franc hi havia 454 unitats fiscals que integraven 949,5 persones, la mediana anual d'ingressos fiscals per persona era de 16.659 €.\nDels 63 establiments que hi havia el 2007, 3 eren d'empreses alimentàries, 6 d'empreses de fabricació d'altres productes industrials, 6 d'empreses de construcció, 15 d'empreses de comerç i reparació d'automòbils, 6 d'empreses de transport, 3 d'empreses d'hostatgeria i restauració, 4 d'empreses financeres, 1 d'una empresa immobiliària, 6 d'empreses de serveis, 7 d'entitats de l'administració pública i 6 d'empreses classificades com a «altres activitats de serveis».\nDels 22 establiments de servei als particulars que hi havia el 2009, 1 era una oficina d'administració d'Hisenda pública, 1 gendarmeria, 1 oficina de correu, 3 oficines bancàries, 1 funerària, 3 tallers de reparació d'automòbils i de material agrícola, 1 autoescola, 2 paletes, 1 guixaire pintor, 2 fusteries, 1 electricista, 3 perruqueries, 1 restaurant i 1 saló de bellesa.\nDels 8 establiments comercials que hi havia el 2009, 1 era un hipermercat, 1 una botiga de més de 120 m², 2 fleques, 2 carnisseries, 1 una peixateria i 1 una joieria.\nL'any 2000 a Ancy-le-Franc hi havia 5 explotacions agrícoles.\nEl 2009 hi havia 1 escola maternal integrada dins d'un grup escolar amb les comunes properes formant una escola dispersa i 1 escola elemental integrada dins d'un grup escolar amb les comunes properes formant una escola dispersa. Ancy-le-Franc disposava d'un col·legi d'educació secundària amb 236 alumnes.\nChassignelles (2,4 km)\nFulvy (3,9 km)\nAncy-le-Libre (4,3 km)\nArgenteuil-sur-Armançon (4,7 km)\nStigny (5,2 km)\nVilliers-les-Hauts (5,6 km)\nArgentenay (5,7 km)\nA Wikimedia Commons hi ha contingut multimèdia relatiu a: Ancy-le-Franc\nRésumé statistique[Enllaç no actiu] Fitxa resum de dades estadístiques d'Ancy-le-Franc a l'INSEE.\nÉvolution et structure de la population[Enllaç no actiu] Fitxa amb el detall de dades d'Ancy-le-Franc a l'INSEE\nObtingut de «https://ca.wikipedia.org/w/index.php?title=Ancy-le-Franc&oldid=29151871»\nLa pàgina va ser modificada per darrera vegada el 7 gen 2022 a les 15:50.


Club Atletisme Ondara: 2016\nUn any més s'obren inscripcions per al GDP 8.0, el conegut com "El Gegant"! Què tindrà lloc el diumenge 19 de febrer de 2017!\nLes inscripcions les podreu trobar en la pàgina web de Somesport\nEn l'enllaç de Sense Límits Aventura, podreu trobar tota la informació sobre la prova, que en aquesta vuitena edició, constarà de dos proves diferents de córrer (19,3 i 14,5 quilòmetres), així com la Marxa a peu de 14,5 quilòmetres de tota la vida, que li pega la volta a la Serra de Segària, passant per llocs emblemàtics, com La Mina de Beniarbeig, la zona dels Pouets, la localitat de Benimeli, la Font de Català, la Penya Roja de Verger o la, sempre espectacular, Cova Fosca!\nPublicat per ondaracorre el 20.12.16 Cap comentari:\nBlas, Carol, Mónica, Pilar, Ana, Almu, Núria, Pep, Paco, Josep i Ricard.\nEl divendres començà aquest cap de setmana ple d'esdeveniments al Club, amb el sopar a l'Hotel Restaurant Ramis, amb quasi 30 persones assistents, entre membres del Club Atletisme Ondara i companys d'entrenaments.\nGràcies a tots per l'assistència al sopar, vam gaudir d'una gran companyia!!!\nQuarta i Mitja de Dénia 11-12-2016\nEl diumenge teníem dos proves, que en realitat eren tres, ja que a Dénia es celebrava la Mitja i Quarta de Marató, en la seva XIII edició.\nFins allí s'aproparen un fum d'ondarencs! 14 foren els ondarencs que finalitzaren aquesta Mitja, entre el C.A. Ondara i l'Ondara Tri-Esport, dels 407 finishers que tingué la prova.\nMenció especial per Marga Escoda, 3ª Veterana "C" i, també, per Antonia Guardiola, 3ª Sènior, encara que en la classificació consta com a Veterana, per una errada.\nClassificació Quarta i Mitja Dénia\nOndarencs participants a la Mitja\nMarga Escoda, dalt del podi.\nNerea i Eva entrant a meta.\nMarga Moncho també participà, en aquest cas, a la Quarta de Marató, realitzant la prova amb 1h i 03 minuts, aconseguint finalitzar la 240 de quasi 300 participants.\nMarga Moncho a la Quarta.\nMitja d'Oltà - Calp\nUn poc més lluny de casa, fins Calp, es traslladà Javi Valera, per participar en la clàssica de Muntanya de la localitat: La Mitja de la Serra d'Oltà!\nJavi realitzà una bona prova, anant de menys a més, per finalitzar en la posició 108, dels 328 que participaren en la versió de corredors, a banda dels 113 caminants.\nClassificacions Mitja Oltà\nJavi Valera, a la Mitja d'Oltà.\nPublicat per ondaracorre el 12.12.16 Cap comentari:\nLes xiques més guapes de La Marina són ondarenques!\nVos informem que el sopar del Club d'enguany, serà aquest divendres 9 de desembre.\nSerà a l'Hotel Restaurant Ramis, igual que l'any passat, ja que la gent va quedar molt contenta!\nBeguda, postres i café, tot per 17€\nPregue'm confirmeu, com a últim dia, del dimecres 7.\nPublicat per ondaracorre el 5.12.16 Cap comentari:\nEl preu que ens marca enguany la Federació és de 68,70€ per a la Bàsica. Si algú està interessat en agafar l'Europea o la Mundial, pot consultar totes les TARIFES ACÍ.\nCom bé sabeu, les tarifes per a Clubs, són més econòmiques que de forma individual, per tant, des del Club Atlestime Ondara anem a tramitar les llicències de tots aquells socis que estiguen interessats.\nRecordem la importància d'estar assegurat si vols anar a caminar i/o a córrer per la muntanya, ja que qualsevol accident es magnifica si estàs en una zona on no es pot aplegar amb vehicles.\nEl proper dimecres 14 de desembre procedirem a la tramitació de tots aquells que es mostren interessats.\nPublicat per ondaracorre el 30.11.16 Cap comentari:\nDiumenge teníem dos cites marcades al calendari: la Solidària de Fontilles i la Cursa de Beniarjó.\nEl nostre benvolgut Emili, es desplaçà fins la Safor, per competir el Circuit Safor-Valldigna!\nLa prova de Beniarjó es presentava complicada per a ell, ja que ha d'aconseguir fer podi per garantir el podi final al Circuit, però Emili és d'una altra pasta i tot el que es proposa, ho aconsegueix!!!\n2on Veterà "D" amb un temps de 31,23, a 3,50 de mitja el quilòmetre i el 50 de la general, per afiançar, un poc més, el podi en categoria Veterà "D" al Circuit Safor-Valldigna.\nClassificació General Beniarjó\nVicent, 3er Veterà "A" a Fontilles\nCarol, 2ª Sènior a Fontilles\nFins Fontilles es desplaçaren 4 dels nostres membres i no poguérem tindre més èxit, 50% de podis!\nEn una cursa marcada pels seus desnivells, tant cap amunt, com cap avall, encara que curta, i per l'amenaça constant de pluja, que finalment no aparegué, tots realitzaren molt bona prova.\nVicent aconseguia aplegar en 11ena posició de la general: 3er Veterà A.\nCarol i Pep, 48 i 49 de la general i Carol com a 2ª Sènior.\nPaco aconseguí una destacada posició: 68 general i 19è Veterà B.\nJust acabar la prova, començà a ploure un poc, però l'entrega de trofeus prosseguí amb normalitat.\nVicent entrant a meta\nCarol i Pep entrant a meta\nPaco entrant a meta\nPublicat per ondaracorre el 28.11.16 Cap comentari:\nRaül, Nando i Jose, els nostres finishers!\nDiumenge 20 es celebrava la Marató València, estrenant "etiqueta d'or" (es a dir: de primer nivell internacional), com és normal, entre els 15.850 finishers, allí estaven 3 valents ondarencs!!!\nRaül Lara, parà el cronòmetre en 3.07hores, a 4.27 de mitja.\nNando Server, a 3.29hores, a 4,58 de mitja.\nJose Pons, a 3,34hores, a 5,05 de mitja.\nTots tres amb uns temps espectaculars!\nResultats Marató València\nAnna, Pep i Carol durant la prova.\nCarol i Pep, aprofitaren la visita a uns amics de Barcelona, per realitzar el 38è Cross del Barri de Sants.\n49.40 minuts marcà el rellotge al finalitzar, a una mitja de 4.54 els 10.100 metres recorreguts.\nLa cursa la corregueren junt a l'amfitriona, Anna Llopis, qui aplegà just davant d'ells.\nResultats del Cross Popular del Barri de Sants\nPublicat per ondaracorre el 23.11.16 Cap comentari:\nPublicat per ondaracorre el 17.11.16 Cap comentari:\nQuin gran cap de setmana hem viscut a Eivissa els membres del Club Atletisme Ondara!\nBona part del Club, junt familiars i amics, marxava per participar o animar en les 3 modalitats de l'Eivissa Trail Marató, en 10, 21 o 42 quilòmetres.\nHem gaudit de l'agermanament amb els companys del C.A. La Xara, Diànium-Baleària, Cap i Cua, C.A. Gata...\nAlguns dels "agermanats"!\nClassificacions de 10k, 21k i 42k\nEn la versió de 10 quilòmetres, Almudena, Eva i Fina, realitzaren una molt bona prova!\nAlmudena aconseguí pujar al podi en 3ª posició de la categoria.\nAlmu entrant a meta del 10k\nEva entrant a meta del 10k\nFina entrant a meta del 10k\nEn la de 21 quilòmetres, Emili, Blas, Carol, Nerea i Isaac, també aconseguiren molt bons temps.\nDestacar la sorpresa de Blas, qui aconseguí ser 3er de la categoria Promesa (sub-23) i que fins el km 17, anava en 2ª posició!!!\nEmili entrant a meta del 21k\nBlas entrant a meta del 21k\nCarol entrant a meta del 21k\nNerea entrant a meta del 21k\nErnest i Isaac entrant a meta del 21k\nPer la Marató, tinguérem també una bona representació amb Sergi, Pep, Javi, Ana i Paco!\nDestacar la 10ª posició general de Sergi i 5è de la categoria i Ana, 4ª de la categoria, a sols un minut i mig de podi.\nSergi durant el recorregut del 42k\nPep entrant a meta del 42k\nJavi entrant a meta del 42k\nAna entrant a meta del 42k\nPaco i Marc entrant a meta del 42k\nPublicat per ondaracorre el 2.11.16 Cap comentari:


On menjar a San Francisco? 5 llocs per no perdre's! | 5 minutos\nOn menjar a San Francisco? 5 llocs per no perdre’s!\nNota: aquest article és proposat per STAGEVOYAGE: una organització que dóna suport als estudiants que busquen pràctiques a l’estranger. Cada any acompanyen els estudiants en el seu projecte d’expatriació (recerca de pràctiques, habitatges, procediments de visats, cursos d’idiomes).\nOn menjar a San Francisco?\nSan Francisco sempre va tenir una cultura diferent des de la resta dels Estats Units. A nivell de la gastronomia, la forta presència de diferents comunitats (incloent asiàtic i llatinoamericà) ha evitat la proliferació de cadenes de menjar ràpid en benefici dels petits restaurants locals. És impossible resumir la infinitat d’elecció que us ofereix a la ciutat de la badia. Però hem inventat una llista de 5 llocs que no es poden perdre si passen per San Francisco.\n1 – Al lloc, el regne de les verdures a San Francisco\na Lloc per als amants de les verdures i mariscs. Encara es pot trobar carn al menú, però només per als plats acompanyants. El restaurant ofereix una carta de vins molt bons i molts còctels per assaborir. Aquest restaurant és un veritable mirall del que fa San Francisco!\nAl lloc – 1499 València SF, CA 94110 (26th Street) – Obert de dimecres a diumenge a partir de les 17:30.\n2 – Taqueria, Paradise des Tacos i Burritos a San Francisco\nConsiderat per alguns com la millor tasca del districte llatinoamericà de San Francisco, o fins i tot els Estats Units (!), Taqueria Serveix deliciosos burritos, tacs i altres especialitats durant més de 30 anys.\nNo sempre és fàcil trobar un lloc, però l’espera val la pena el cost!\nLa taqueria – 2889 missió st. sf , CA 94110 – Obert tots els dies de les 11h a les 21h (20h els diumenges).\n3 – La barra de gelats, per a amateurs de gel a San Francisco\nVoleu gaudir d’un gelat d’altres llocs? La barra de gelats és on anar! En una atmosfera dels anys trenta, només trobareu productes casolans: gelats, gofres, galetes, etc.\nL’atracció del bar és la seva font de Soda, directament de Mickinaw City, Michigan.\nLa barra de gelats – 815 Cole St, San Francisco, CA 94117 – Obert tots els dies de 12h a 22h (11h el divendres i dissabte).\n4 – Pateria de tartina, la casa de la pastisseria a San Francisco\nTartine és una institució coneguda de tots els habitants de San Francisco. Trobareu tots els pastissos que pugueu somiar. Tartine empeny constantment els límits de frontera mitjançant la creació de noves receptes més delicioses que les unes de les altres.\n, de vegades, caldrà armar-se abans que pugueu demanar, però ràpidament us farà l’habitual si viu a San Francisco.\nTartine Bakery – 600 Guerrero St, San Francisco, CA 94110 – Obert de dimarts a divendres de 7:30 a 20h, dilluns de 8h a 19h, dissabte de 8h a 20h i diumenge de 9h a les 20h.\n5 – L’antiga casa de cloïssa, especialistes de chowder de cloïssa a San Francisco\nNo es pot parlar del restaurant a San Francisco sense esmentar la chowder de cloïssa. L’antiga casa de Clam és el restaurant de marisc més antic de San Francisco. Va sobreviure a totes les transformacions de la ciutat i del terratrèmol de 1906.\nPerò, què exactament la chowder de cloïssa? Conegut en francès sota el nom de Clam més gran, és una sopa basada en cloïsses, patates, llet i crema. Simplement no podem arribar a San Francisco sense tastar.\nL’antiga casa de cloïssa – 299 Bayshore Blvd, San Francisco, CA 94124 – Obert tots els dies de 11h a 22h.


La desesperació feta persona | Oriol Robiró | girona | Girona | L'Esportiu de Catalunya\nLa desesperació feta persona La desesperació feta persona La desesperació feta persona La desesperació feta persona + La desesperació feta persona E-mail\nLa desesperació feta persona\nPortu, amb les mans al cap en el partit d'ahir JOAN SABATER.\nLa desesperació feta persona La desesperació feta persona La desesperació feta persona La desesperació feta persona La desesperació feta persona E-mail\nEstirat a terra amb les mans al camp i els ulls plorosos. Durant mig minut aquesta va ser la posició de Portu després que l’àrbitre xiulés el final del partit més dolorós del Girona a primera. Cap imatge podia resumir millor la sensació de tots els gironins, que veien com s’escapava una de les millors oportunitats d’agafar oxigen i distanciar-se de la zona de descens. Només entre tres jugadors de l’Osca van ser capaços d’aixecar Portu, que, capcot i sense dir gaire res a ningú, va donar la mà als visitants i es va amagar al túnel de vestidors sense amagar la decepció i desesperació que sentia en aquell moment. Ben segur que en la imatge de Portu estirat a terra entre la tristor hi havia una part d’esgotament, i és que després del partit d’ahir es fa difícil pensar que Portu fos capaç de moure’s gaire més. I és que més enllà de la derrota, de no veure porteria i de concedir dos gols innocents no es pot dir que al Girona li va faltar caràcter, actitud i perseverança. Millor està clar que sí, però més no es pot intentar. Des del primer fins a l’últim, amb el murcià ahir com un dels més insistents de l’equip.\nNo li va sortir gairebé res, això és veritat. Però Portu va ser un corcó per a la defensa de l’Osca i, juntament amb Pedro Porro, un dels pocs que va fer un partit acceptable ahir. Òbviament li va faltar el gol per completar un bon partit, però això tampoc és cap novetat aquesta temporada, perquè el murcià no veu porteria des del primer partit de l’any al Ciutat de València (2-2). De fet, en tot el curs només n’ha marcat quatre i Montilivi només l’ha vist marcar en lliga en la victòria contra el Rayo (2-1), l’última dels gironins com a locals. En tota la resta, però, Portu va fer el que se li ha d’exigir i va assumir un protagonisme que en altres partits no ha tingut.\nDes del primer minut Portu va sortir a menjar-se el món. Va pressionar com un possés, recuperant més d’una vegada en zona perillosa, i va percudir una vegada i una altra per la banda dreta. De fet, la millor ocasió de la primera part, que va arribar just després d’encaixar el primer gol de Chimy Ávila, va néixer de les seves botes. El murcià va assistir Pedro Porro dins l’àrea, però Santamaría va evitar el gol amb dues intervencions brutals. En la segona part no es va amagar. En comptes de buscar tant l’esquena de la defensa com altres partits va baixar una mica més a rebre i va aconseguir desfer-se la majoria de vegades del primer defensa. Després la història sempre va ser la mateixa. Centrada, refús de la defensa i braços enlaire protestant a tot el que es movia, i és que si un futbolista va ser la imatge de la desesperació de la nit negra que va viure ahir el Girona aquest va ser Portu.\nde lliga sense marcar a Montilivi de Portu, que no ha vist porteria contra l’Atlético (1-1), el Getafe (1-1), l’Alavés (1-1), el Barça (0-2) i l’Osca (0-2). De fet, l’últim partit a casa en què el murcià va marcar va ser en l’última victòria a casa, contra el Rayo Vallecano (2-1), quan Portu va aconseguir un doblet.\nha marcat Cristian Portugués aquesta temporada. A banda del doblet contra el Rayo Vallecano, en la lliga va marcar en l’empat (2-2) al Ciutat de València contra el Llevant. L’altre gol el va fer en la copa, en la victòria (2-1) contra l’Alavés. El curs passat, en aquest punt de la temporada, n’havia anotat vuit.\nL'Esportiu. Girona 10-02-2019, Pàgina 6


La llengua i el Mallorca Open\n12 maig 2021 19:36\n30 setembre 1998\nAquests dies se celebra a Palma, segurament per primera vegada, una competició de tennis de nivell mundial. També, per primera vegada, s'ha convertit la plaça de toros en una pista de competició, la qual cosa ha provocat alguns recels en ambients d'ideologies diverses, però sobretot entre els amants i defensors de l'obra de Gaspar Bennàssar. Ambigüitats a part, allò més rellevant és la competició, tot i que segurament hauria estat molt millor que s'hagués fet en un altre escenari.\nAl final, però, hem de convenir que els mallorquins, tot i el nom que porta la competició, no s'hi poden sentir gaire a gust perquè de Mallorca només hi ha el nom i res més. La llengua oficial de la competició és l'alemany i està controlat per alemanys. Algú ha pensat, per uns instants, què hauria passat si la llengua oficial fos el català i només s'utilitzàs el català? Amb tota seguretat tots els mitjans de comunicació estatals s'haurien fet ressò del succeït i a hores d'ara el nacionalisme estaria demanant perdó per aquesta actitud excloent. Però allò que els illencs no podem fer a ca nostra ho hem de tolerar als alemanys, perquè ells hi posen la «teca», controlen i comanden. A tots, al final, no ens queda més remei que estar a les ordes, obeir la veu dels poderosos i resignar-nos.\nAquesta competició podria ser el preludi del que serà Mallorca d'aquí a una sèrie d'anys. Ho controlaran tot, absolutament tot, i callarem com menuts espantats, per por de quedar-nos fora dels circuits econòmics europeus. Parlarem alemany, tots, fins i tot aquells que mai no han volgut aprendre el català, perquè als poderosos alemanys no s'hi oposaran i acataran les seves ordres amb delicadesa i submissió.\nEsperem que el Mallorca Open tengui èxit com a competició esportiva i social, però que ningú no s'enganyi, perquè és l'inici del que serà Mallorca ben prest. O millor. És un reflex del que ja és Mallorca, com a indret dominat per una cultura i una economia dominadora, impositiva i intolerant.\nRafel Campins. Palma


Tot és mentida - Opinió Marta Rojals\nPolicies víctimes de la violència dels votants el Primer d'Octubre, segons el relat oficial\nFa una setmana i poc, és a dir, un segle, es parlava que la ministra espanyola Dolores Delgado havia abandonat l’homenatge de la Generalitat a les víctimes de Mauthausen perquè s’hi havien esmentat els presos polítics. Si Delgado hagués estat del PP, o de Cs, potser tot hauria quedat en una insolència més –si no m’agrada el que sento, me’n vaig–, però aquest cop la ministra era del PSOE, la qual cosa provocà la defensa corporativa de l’esquerra ‘canalla’, que va afegir escarafalls als escarafalls: passat el fet objectiu per la coctelera del 155, era oficial: la Generalitat havia comparat la situació dels presos catalans amb la dels deportats al camp de concentració. Quins monstres, els indepes, una altra vegada.\nJa se’n va parlar prou i aquest article no vol parlar d’això. Vol parlar del fet que tant se val que tothom hagués vist el vídeo, tant se val que tothom hagués pogut escoltar el fragment –qui sap com continuava el discurs?, a qui li interessava l’homenatge, realment?– i comprovar de forma empírica si existia tal comparació. No: això va quedar així, gravat en pedra, com també hi ha quedat la bola que Quim Torra, abans de fer de president, va descriure els castellanoparlants del món com ‘bèsties amb forma humana’, i punt final. I malgrat que ningú no presumiria mai de ser un mancat en comprensió lectora, ni de ser un fanàtic, ni de ser un opinador desinformat, encara avui no hi ha setmana que algun tertulià del 155 no en faci esment per, tot seguit, posar-se a xiular quan algun innocent li intenta explicar (una altra vegada) la veritat de la metàfora. L’operació de deshumanitzar els independentistes inclou, també, presentar-los a ells com els deshumanitzadors, ja n’hem parlat en altres ocasions.\nTornem a la qüestió. Per a imposar una falsedat de manera oficial, s’ha de tenir un poder que no té tothom, poder amb totes les lletres. Ho hem vist clarament al judici, on centenars de policies, guàrdies civils i esbirros diversos de l’estat es presentaven com a supervivents d’una mena d’apocalipsi zombi-indepe. Rambos curts de gambals però amb poder, el poder de mentir sota jurament, perquè la seua mentida té l’aval de l’estat suprem. Gràcies a aquest poder, la ‘tormenta’ ha pogut relatar que es va sentir violentada per mirades d’odi i crits de ‘Voltarén’ sense patir per esdevenir la riota dels seus paisans. Ara ja no sou tan optimistes, eh?, deien els tertulians del 155 als contertulians indepes, alleujats per l’aflorament de les ‘veritats’ calcades dels seus soldats: valtros i els vostres vídeos…, ja us ho vam advertir, pesats: faltava sentir l’altra part. És a dir, la de qui té el poder d’imposar el seu relat.\nEnregistreu-ho tot, ens dèiem els votants de l’1 d’octubre, tinguem el mòbil a mà, ens diem a les manis amb possibles infiltrats, pensant-nos qui sap què. Que les imatges valen res, per exemple, sense el poder de fer-les valdre. Quan ets de l’equip del poder, en canvi, no et calen ni imatges: fa no res Albert Rivera va dir, una de tantes, que els CDR tallen carreteres cada dia, i a Madrid pau i a Valladolid glòria, perquè ningú no li demanarà mai de demostrar res. O amb mitja imatge ja en tens de sobres, penso en les gires de l’escarni de Cs als municipis ferits per la repressió, on la notícia és un insult i no que no n’hagin sortit volant, en sentit literal o figurat. O, per no centrar-nos en un partit fundat tot ell sobre una mentida, que era massa fàcil: ‘Bufetades a les eleccions a la cambra [de comerç]’, titulava El Periódico en portada l’altre dia, amb l’anecdòtica foto d’una baralla friqui de votants fora de l’edifici, per no titular –o per distreure de la notícia– que la candidatura independentista hi havia obtingut una victòria històrica.\nDesprés d’aquest cherry-picking desendreçat (costa, de triar, xeics), ja podem aclarir que ningú no se’n salva, ni indepes ni depes, de fer mà de falsedats contra l’adversari. Però, una vegada més, l’equidistància entre tanta distància és fer trampa: cal tenir poder, ja ho hem dit abans, per a esborrar una realitat amb una altra. En l’opinió pública general, allò que no ha decantat la repressió de l’1-O, el pic de l’1-O, ja no ho decantarà cap més imatge, vídeo ni testimoni internacional. Estructuralment, demogràficament, mediàticament, judicialment, l’estat ha aconseguit que l’independentisme no estigui en condicions de reivindicar-se ni amb la veritat.\nTot això també val pels companys de viatge que, diu el CEO, diuen les eleccions espanyoles, avui tornen a ser a l’andana esperant l’Espanya que ara sí –i no fa dos anys, ni deu– ha de satisfer les demandes sobiranistes. Sense proves. Sense cap veritat que ho demostri. Sense cap hemeroteca que ho sostingui, ans al contrari. I vet aquí la paradoxa: després de defensar les nostres veritats a mort cada dia, després de denunciar incansablement els relats falsejats de l’estat, va ens empesquem una fantasia que l’estat ja no sap com fer-ho per desmentir-la: que un dia canviarà. En fi, suposo que en un futur n’aprendrem, de guanyar-hi mentint sobre l’altre com els poderosos, perquè de moment, les fantasies dels indepes van sempre contra els indepes, mentre que les de l’equip del poder sempre fan favor al poder.


Gerri de la Sal és un poble d'origen medieval, que tenia la clàssica estructura de vila tancada o en certa manera amurallada. Són les salines que posseïx i que intenta conservar en el que els temps moderns permeten, les quals van donar el nom a la Vila, donant-li una personalitat própia amb la seva imàtge característica. En el centre de la vila, existeix encara l’anomenada popularment " Casa de la Sal " edifici grandiós del segle XVIII.\nEspadanya de l’església Atri a l’entrada del monestir\nDeclarat Bé Cultural d'Interès Nacional amb la categoria de Monument Històric, és una de les construccions romàniques més interessants del Pallars. El seu document fundacional és de l'any 807, però l'església actual és del segle XII amb algunes reformes posteriors, sobretot d'època barroca. És de grans dimensions i destaca un singular campanar de espadanya de tres pisos. El monestir tenia un vast patrimoni: condominis, molins, castells, esglésies, parròquies i les salines.\nEs troba situat a l'esquerra del riu Noguera Pallaresa, passat el pont de Gerri a mà dreta. L'església és un edifici de tres absis i tres naus, separades per pilars massissos en forma de creu, d'on arrenquen els arcs torals. Sobre la façana, precedida d'un atri de tres cossos que protegeix el pòrtic romànic de l'església, s'aixeca un campanar de paret de tres pisos. Està presidit per una imatge neoromànica de La nostra Senyora.\nConjunt monumental. Vista lateral\nSembla ser que en aquest lloc, en l'època visigoda, va haver un monestir sota la advocació de Sant Vicenç que va ser restaurat en el 807. En el segle X va prendre com titular a Santa Maria, amb el motiu d'acceptar la regla benedictina. Va ser l’abadia més important del Pallars fins a la seva exclaustració en 1835. L'església va ser consagrada en 1149.


El llançament d'un nou míssil de Corea del Nord provoca una reunió urgent de l'ONU\nEl Consell de Seguretat es reunirà aquest dimarts a instàncies dels Estats Units, el Japó i Corea del Sud, després que Pyongyang ha llançat un altre míssil d'abast mitjà que ha caigut al mar del Japó\nRedacció 22/05/2017 - 08.10 Actualitzat 22/05/2017 - 09.14\nMíssil llançat per Corea del Nord (Reuters)\nEl Consell de Seguretat de les Nacions Unides ha convocat una reunió urgent per aquest dimarts per abordar l'escalada armamentística de Corea del Nord. Aquest diumenge, el líder nord-coreà, Kim Jong-un, va tornar a llançar un míssil de mitjà abast, amb un recorregut de 500 quilòmetres, que va caure al mar del Japó. El règim de Pyongyang va fer aquest llançament, que ha qualificat d'èxit, poques hores després d'anunciar que ja té capacitat d'atacar el territori continental dels Estats Units, i al cap d'una setmana, només, d'haver fet un altre assaig amb un míssil de característiques semblants.\nDe la reunió d'aquest dimarts del Consell de Seguretat, demanada pels Estats Units, el Japó i Corea del Sud, en podria sortir una condemna unànime contra el govern nord-coreà, segons fonts diplomàtiques de l'ONU. Tot i això, països com Alemanya també han demanat l'adopció de noves sancions, que el Consell ha anat endurint des del 2006.\nEl cap de la diplomàcia nord-americana, Rex Tillerson, ha qualificat de decebedor i inquietant la situació, i el primer ministre japonès, Shinzo Abe, ho considera un desafiament. Només aquest any, Corea del Nord ja ha fet onze proves amb míssils, i el règim ha amenaçat també de fer la seva sisena prova nuclear.\nCom a resposta, Corea del Sud, conjuntament amb efectius dels Estats Units, estan fent exercicis militars a la zona les últimes setmanes. I mentrestant, aquest mateix dilluns, l'exèrcit de Taiwan ha començat a fer maniobres amb foc real, amb la presència de la seva presidenta, Tsai Ing-wen, en un moment de tensions creixents amb Pequín.


El gremi d'editors reclama al Govern complir els pressupostos | NacióDigital\nper Maria Fernández, 6 de setembre de 2019 a les 14:25 |\nJoan Sala, president de la Setmana del Llibre en Català | @IRLlull\nDesprés de dos anys de pressupostos prorrogats, els editors catalans reclamen a l'administració que es compleixi el Pla 2020, consensuat amb el gremi i que vol promoure els hàbits de lectura i impulsar el sector. Coincidint amb la 37a Setmana del Llibre en Català, que ha arrenvcat aquest divendres. el seu president, Joan Sala, ha volgut remarcar que aquest acord, "d'obligat compliment, no s'ha complert en res". De fet, ha afegit que el gremi d'editors catalans està fent un "sobreesforç" per equiparar-se en competitivitat a "editors d'altres cultures".\nEn aquesta línia, Montse Ayats, presidenta d'Editors.cat, ha ressaltat que actualment "hi ha un dèficit de 6 milions d'euros" entre el que estableix el pla i la realitat. Ha instat, a més, que l'any vinent s'aprovin "uns pressupostos" i que "els partits polítics s'esforcin" perquè així sigui.\nSala, que ha anunciat que l'any vinent ja no presidirà la Setmana del Llibre en Català, ha explicat també les dificultats interposades pel districte de Ciutat Vella per celebrar les jornades a l'Avinguda de la Catedral. "Cada dia les dificultats són més grans", ha apuntat. Seguint amb el discurs, ha afirmat que se'ls ha informat la pretensió que l'any vinent compleixin una "sèrie de normatives" que suposarien "un 20% menys d'espai". Aquest fet, ha explicitat Sala, "posaria en qüestió" la celebració de la fira en aquest emplaçament.\nEl president també ha volgut fer referència a la denúncia que han rebut dels sindicats de policia de les Illes Balears per la publicació d'un còmic satíric. Sala s'ha mostrat preocupat per "l'exigència de la retirada de llibres o de demanar disculpes" i que es torni relativitzar la "llibertat d'expressió".\nLa venda de llibres en català creix\nMalgrat tot, també hi ha bones notícies: La venda de llibres en català continua creixent. Segons les dades de l'estudi Comercio Interior del Libro en España 2018, l'any passat es va arribar a una facturació de 237,7 milions d'euros, un 1% més que el 2017, en què la xifra representava 235,7 milions. Ayats ha valorat les dades de forma positiva i ha destacat que, després d'uns anys de caiguda, s'ha tornat a arribar als ingressos d'abans de la crisi del 2008.\nAquesta remuntada, sobretot, s'ha produït en llibres de ficció d'adults (en què s'ha passat de 50,14 a 51,10 milions), literatura infantil i juvenil (de 42,12 a 43,90) i no ficció (de 20,33 a 21,10). En els llibres de text, en canvi, hi ha hagut un decreixement (109,31 a 108,80). Tot i això, aquesta baixada ha estat compensada per l'augment de la resta, que suposen increments d'entre el 2% i el 4%.\nLes vendes totals de llibres a Catalunya en qualsevol llengua han arribat als 490,64 milions d'euros. Aïllant els llibres de text, que funcionen per prescripció i només poden ser comprats en català, el consum de llibres en llengua catalana se situa en un 26,5%, mig punt per sobre de l'any passat. A això, Ayats ha volgut afegir que molts dels lectors que llegeixen en castellà no ho fan en català perquè diuen que, o bé no "existeix la traducció", o bé "no han trobat" el llibre. Per aquest motiu, "cal diversificar i ampliar l'oferta" i, sobretot "visibilitzar-la", ha sentenciat.\nCultura, Cultura, llengua, català, llibre, Joan Sala, Districte Ciutat Vella, Pla 2020, editors, Setmana del Llibre en Català 2019


La meva ex-parella i la seva família em van discriminar fins al divorci i la separació de béns. Jo em vaig sentir rebutjat, apartat i menyspreat.\nParlar amb coneixement o no parlar\nRecordo l’anècdota d’un tertulià del programa “Divendres”, que parlant de la sèrie “La Riera” va aventurar-se a dir què era la “paranoia”. La seva intervenció no podria haver estat més desafortunada.\nEl dia que vaig sortir de l'armari no volia sortir-ne\nLa meva “sortida de l’armari” va ser per dir que nosaltres “no volíem sortir de l’armari”. Una contradicció que, amb el pas del temps, ha deixat d’amoïnar-me, donat que a Obertament se’ns dóna formació específica per sortir-ne.\nJo sóc una persona diagnosticada amb un problema de salut mental des de l’edat dels 21 anys. No només sóc això, cal recalcar-ho.\nMoltes coses he après a Obertament\nTan fàcil com preguntar: “Què et preocupa?” o “Què penses?” o “Què t'amoïna?” o “Què et volta pel cap?”, seria una manera d'iniciar una conversa sobre salut mental.\nHi ha una frase que circula per les xarxes socials, d'Einstein, que m'agrada molt i diu: “Estic agraït a tots aquells que van dir ‘No’. Gràcies a ells, ho vaig fer jo mateix”\nL’economia no pot ser 'esquizoide', senyor catedràtic! La personalitat esquizoide és una cosa que no té res a veure amb l’economia. No em barregi peres amb pomes!\nTinc clar que m’he de fer valer i no amagar el cap sota l’ala.\n"La família hauria de ser el nucli més segur i afectuós però malauradament no és aixi en molts casos... i us vull avui parlar de la meva experiència."


La Fira Experimenta de la Universitat de València arriba a la seua desena edició - PSN - FGUV\nEstàs a: Inici > Arxiu de notícies > La Fira Experimenta de la Universitat de València arriba a la seua desena edició\nLa Fira Experimenta de la Universitat de València arriba a la seua desena edició\nEls organitzadors Experimenta 2015\nLa desena edició de la Fira-Concurs Experimenta de la Facultat de Física de la Universitat de València se celebrà diumenge, 26 d´abril, al Museu de les Ciències, i el passat divendres els seus responsables presentaren la convocatòria i el balanç de deu anys d’aquesta activitat. La Fira es desenvolupà de 10 a 13 hores, quan s’atorgaren els premis a l’Auditori.\nEstudiants d’educació secundària, batxillerat i cicles formatius explicaren al públic els 90 experiments i demostracions de física i tecnologia. En total, a les exposicions distribuïdes en diversos mostradors hi participaren unes 400 persones, entre joves i els seus professors, que mostraren al públic de totes les edats fenòmens científics sorprenents, el qual votà els seus projectes preferits. Simultàniament, els més menuts van construir i entendre demostracions senzilles de física al taller Fisicalàndia.\nLa coordinadora d’Experimenta i professora a la Facultat de Física, Chantal Ferrer, va exposar les dades històriques d’aquesta fira concurs pionera i única a la Comunitat Valenciana. “Aquesta cita es va plantejar en 2005 amb motiu de l’Any Mundial de la Física, i en aquests deu anys s’han exposat al públic un s 700 projectes i hi han intervingut més de 3.000 persones”, apuntava Ferrer, qui no sols es mostrava satisfeta per les xifres i la consolidació del certamen, sinó “perquè continuem promovent uns objectius molt necessaris per a la nostra societat”.\nLa desena edició d’Experimenta ha comptat amb el finançament de la Fundació Expanyola per a la Ciència i la Tecnologia (FECYT) del Ministeri de Ciència i Innovació, a més de diversos col·laboradors com ara la Reial Societat Espanyola de Física, la Caixa Popular, l’Associació de Professors de Tecnologia de la Comunitat Valenciana, el projecte Consolider Ingenio CPAN, la Ciutat de les Arts i les Ciències de la Generalitat Valenciana, entre altres, i diversos departaments i serveis de la Universitat de València.\nUna economía basada en la recerca\nEntre les prioritats d’Experimenta es troben el desenvolupament per part dels joves de projectes pràctics de física i tecnologia vinculats amb la teoria i incrementar la capacitat dels estudiants de comprendre i exposar els seus experiments. Però, a més a més, aquesta fira concurs “mostra la necessitat d’impulsar al nostre territori una economia badada en la innovació i la recerca, per promoure una ocupació de qualitat i alt valor afegit”, argumentava Chantal Ferrer.\nPer la seua banda, la vicerectora d’Investigació i Política Científica, Pilar Campins, va destacar que la Universitat de València és una institució pionera en la realització d’accions de divulgació dirigides tant al públic en general, com per a despertar vocacions científiques entre els joves. “Èxits com la Fira Experimenta, la Setmana de la Ciència, la qual arribarà a la seua 16a edició enguany, o la jornada de portes obertes d’Expociència al nostre Parc Científic, ens reafirmen en l’encert de continuar potenciant aquestes activitats”, va afirmar Campins.\nLa professora de Física i Química Asunción Marco, membre del comitè d’organització d’Experimenta, va subratllar “el repte que afronten els joves participants, els quals creixen amb els seus projectes, afronten l’aprenentatge, la tensió i obtenen lliçons tant dels èxits com dels errors i són una experiència molt educativa”. “Els estudiants s’adonen que poden apropar-se a la ciència, que es poden posar en la pell dels científics i que són capaços d’innovar”, va concloure.\nPer últim, el tècnic de Divulgació i Creativitat Científica de la Ciutat de les Arts i les Ciències, José Antonio Gordillo, va reiterar que el Museu de les Ciències “comparteix amb la Universitat de València l’objectiu i la voluntat de promoure les vocacions científiques i tecnològiques, perquè considerem que hem de posar la llavor científica als joves”. De fet, “també col·laborem amb altres convocatòries com ara Desafiament Robot, Reacciona, de la Facultat de Química, el concurs Cristalització”, va continuar Gordillo, qui insistia en la prioritat de “transmetre la importància de compartir el coneixement, promoure la ciència i el mètode científic, alhora que promoure nous perfils professionals de qualitat com ara el de divulgador de la ciència”.\nData d'actualització: 27 d'Abril de 2015\nPublicat en: Formació, Investigació, Agenda, Agenda, Congressos i jornades